6

ISIGIDIMI SAMAXOSA, SEPTEMBER 1, 1884.

Asibanga nakuzifumanela isituba incwadi zala manene —Mr. P. Kakaza, (Gaga) no Mr. J. T. Gqiba, (Cathcart.)

Ingqakaqa.—Esi sifo sivakala ukuba sesiko kwezi zixeko apa e Koloni,—Somerset East, Aliwal North, Colesberg, ngase Queenstown : Esibabambileyo basengabanye, ngababini, nabatatu. Asinyaniso ukuba iko e Qonce.

Amasela amahashe.— Lwifama engakwa Komani, kubiwe amahashe amahlanu kutsha nje. Ifama akutshwe kuyo amahashe la ibibiyelwe ngocingo, kantike noko abiwe wona kunjalo.

Utywala.—E Kapa, sisand’ ukuva ngomfazi otshe wagqibela enxilile. Lide lafika igqira kuqondakala ukuba akakaqabuki, usanxila. Akahlalanga xesha lide uqaukele kweso simo.

U Rev. Mackenzie obe kwelama Bechuana, usand’ ukufika e Kapa apo abizwe kona. Ucingo oluvela pesheya beluxela ngokungazeki kwesizatu kona angaba ubizelwe osna u Mackenzie.

Ohlahlwe intloko —Enye indoda kulamacala angapakati, ibulewe yenye ebize kuba ibokwe. Ite indoda leyo ilisela yaqala ngokumgibisela ngelitye entloko omnye lowo, ateke akuwa yamqekeza intloko ngamatye wada wafa.

Kwelama Swazi.—Omnye wama Sheptone usand’ ukubuya kwelama Swazi, apo wayeye kukangela ukuba akangebi namvumelona yokumba igolide, kwelo lizwe lityebe kunene yi golide. A kavunyelwanga kodwa ngama Swazi.

E Australia lisabalele lenza into yanye. Inkomo, igusha nezinye impahla ziyapela. Elinye ifama lifelwe nga 100,000 egusha, elinye ngamawaka asitoba enkomo, elinye ngamakulu amahlanu, elinye ngamakulu amane, njalo- njalo.

Noko sekunzima kangakanje ngenxa yendlala nokusweleka komsebenzi, yona into yokubiwa kwe dayimani nemali ezisukuba zisiya kwindawo ngendawo ayikabiko. Ngenye imini kwinqwelana yamahashe eyayipuma e Pretoria isiya e Kimberly kwakuko £12,000.

Ezase Bloemfontein.—U Samuel Moroko kunyenamahlanu kumapakati ake, sebeke bangeniswa emkombeni ngama Bulu ukuba bapendule ngokufa kuka Sepinare. Nokoke asikeva sipelo salo ityala elo, kuba noko alikatetwa kanye.

Izinto zo M’boniso.—Udodana olufunda amashishini ngamashishini, kunye no mtinjana ofunda kwa amashishini apa e Lov‘dale, lwenze intlobo ntlobo zezinto eziya em’bonisweni e Kapa. Inxenye yezinto ezenziwe ngalamaqela omabini iyabukeka kanye.

Ezasema Mpondweni.—Amampondo kanye asaquba ubumpi ngaku Mlungu. Siva ukuba ngenye imini ahluta amahashe o Mlungu owayeya kurweba ngawo kwelo la Mampondo. Aza okunye abamba u Mlungu emhlabeni wawo, ake amyala ukum’beta oku.

Ukugqogqwa kwezindlu.—Ngase Bayi sifunda ukuba ade amaxesha alandelelana amabini, kupikelwe ukugqogqwa izindlu zaba Fundisi. Kweyokuqala indlu agoqulula efuna imali ade ancama, kweye sibini abonelelwa esagqogqa abanjwa. Kanye ezi zinto zihla ngexa lenkonzo.

Ezase Lusutu.—Siva ukuba u Letsea inkosi ya Besutu, inendawo evakala, njengokuba efile nje u Sepinare, ibanga ukuba lomhlaba ulunge naye kuba yayingumhlaba owanikwa ku Moroko ngu Mshweshwe. utsho ke elake. Asazike kodwa ukuba wotananina nama Bulu.

Unendawona ?—Lom’buzo wenziwe yindodana entsundu ebihamba ibuzisa emzini e Monti ukuba akungebiko ndawo ingayifumanayona yokubala. ]fike kwesinye isitora yenza kwalo’mbuzo ukuba akuko ndawo ingenamtu na. Ini? utshilo umnini mzi. Indawo, itshilo indodana leyo. *“ Eh ! —what?—You clear!"* Ibambe indlela kwaoko indoda leyo kwakuba lapo.

Ofe ngebaqo.—E Rini kute ngomnye umhla inkosikazi abati ngu Mrs. James iye venkileni itile ihamba nenkwe-nkwana yayo. Ute kumzuzwana wavakala ectla ukuba ake apiwe isihlalo ahlale uziva engapilile. Ute akuhlala pantsi kwabonakala ukuba umntu uyafa. Usiwe kwindlu ebikufupi yamayeza apo ahlale imizuzwana em’balwa waqauka.

Obulele Ingwe.—E Rini u Mxosa usand’ ukubulala ingwe. Ute ebegawula ehlatini wabona umtinzi ugqita entloko yake, ute akubeka wabona ukuba yingwe seyilungiselele ukumtsibela. Ute guququ wehlasi izenjana. Kwaoko izibutile ingwe, wecebu wayeka ngezembe entanyeni, ite kuba seyipantsi yakupinda ayabi senza mtsi upi, waseleyigqibela kwalapo.

E Gqunube.—Kwifama ekulomandla wase Gqunube kusandukubetwa u Mlungukazi lisela. Yati ingeko indoda inkosikazi yeva kukala inkuku. Ipumile ibone uxwabiyo lwendoda selungxabalaze pezu kwendlu yenkuku. Lute lwakum’bona lwaselutanda kuye, lute ngelumgqibele kwalamla izinja ezite zatanda endodeni leyo, eselisuke yazikusela ngokubaleka.

Ingozi ka Loliwe.—Sifumana kwindaba ezipuma pesheya e England ukuba kusand’ ukuhla ingozi enkulu kunene. Wati ngamhla utile uloliwe owayepuma e Mancehester esinga e London wahlelwa yingozi endleleni. Ute akubona ukuba kumaxa akaulezayo kanye kwapuka i axle yenye yevili zenqwelo into ke leyo ebangele ukuba zipambuke inqwelo zibukuqe inxenye, ezintatu zona zatyumka zaba ngamasuntswana. Kulo ngozi kufe amashumi omabini abantu, amashumi omahlanu angxwelerwa kodwa.

U Mr. Holden wase Somerset, wati kwi Ntlanganiso Yolutsha Yengxoxo wetupa kwindawo yokuba umtimba ungangeni maxa onke ezintlanganisweni apo, kuba wosuke ufunde okukulu. Yekake mntundini ite yakuba sengxoxweni londawo, usazi isapompolo, kwasuka kwalibubu pezu kwentloko yalondoda. yabeta nayo, sitemba, yazibona uboni. Lento yokucasa amaledi ezintlanganisweni lupau Lwala maxesha. Ihlazo elagubungela u Mr. Caleb Mahlutshana kweyokugqibela intlanganiso yo Manyano e Bofolo akungenisa lendawo laba likulu.

KUBAMKELI BE “ SIGIDIMI.”

A

BO bangayihlaulanga imali ye SIGIDIMI ababeyaziswe ngamapepa ngo April aya kunqunyulwa

amagama abo ngo SEPTEMBER lo ukuba ayifikanga  
ngapambi kokupela kwake.

UDODANA OLUQEQESHWAYO.

Ngolwe-Sibini, 26 August, inyatelo elinganqwenelwe nangubani kwabaqeqesha ulutsha, litatyatwe ngum’fundisi opete isikolo sase Mtwaku. Amakwenkwe amashumi mabini anesihlanu kufuneke egxotwe mini ’nye ngokungeva nangokungalulameli abo bapete umzi. Situnyelwe amagama alentsapo ixwalileyo esiwavakalisa ngetemba lokuba usapo olusezikolweni loyaleka Iwakubona umhadi opambi kwabangevayo. Kuyatandabuzeka ukuba impi egxotwe ngesono sokudela abongamele indawo zemfundo ingamkelwa zezinye izikolo de ibe iza nezimilo kubafundisi bayo. Nanga ke amagama amadodana andululwe e St Matthew’s:—

|  |  |
| --- | --- |
| *Abacweli.* | *Abenzi benqwelo.* |
| Joseph Mndawo. | William Masiza. |
| Jeremiah Kobo. | Simon Manyela. |
| Jeremiah Madolwane. | Swelihashe Nvenve. |
| Patrick Ncayiya. | Mangaliso Mbiyane. |
| Elijah Njinge. | Moses Mabuya. |
| Samuel Gida. | Samuel Magajana. |
| Philip Mabuya. | *A bafunda incwadi.* |
| *Abenzi bebekile.* | Ezekiel Mshumpela, |
| Collis Nduluka. | Thomas Sikwebu. |
| Gilbert Magoda. | John Zonke. |
| Joseph Ncapayi.  James Manyela. Renton Zendze. | Henry Nqini. |

William Matimba. Benjamin Mabuya. Klass Ntonga.